અમરેલીમાં નવનિયુકત એસપી નિર્લિપ્ત રાયે ચાર્જ સંભાળ્યો ત્યારથી કાયદો વ્યવસ્થાની દ્રષ્ટિએ મહત્વના પગલા લેવાઇ રહ્યા છે અને કોઇ નિર્દોષ વ્યકિતને હેરાનગતિ ન થાય તેનો પણ ખ્યાલ રાખવામાં આવ્યો છે. ધારી પોલીસ સ્ટેશનમાં ફરજ બજાવતાં પોલીસ કોન્સ.મહેન્દ્રભાઇ મેરામભાઇ વાળાને પોલીસના બાતમીદાર સીરાજભાઇ વલીભાઇ ઓઠ્ઠા રહે.ધારી નવી વસાહતવાળાએ બાતમી આપેલ કે ધારી નવી વસાહતમાં રહેતાં રમેશભાઇ બાબુભાઇ મકવાણા ના મકાનના ધાબા ઉપર ઇગ્લીશ દારૂ સંતાડેલ છે.તે જે તારીખે નાઇટ રાઉન્ડમાં રહેલ ધારી પોલીસ સ્ટેશનના પોલીસ કોન્સ. ઉમેશભાઇ ભાણકુભાઇ માંજરીયાનાઓને પોલીસના બાતમીદાર સતીષભાઇ ડેડાણીયા રહે.ધારી વેકરીયા પરાવાળાએ પણ રમેશભાઇ બાબુભાઇ મકવાણાના ધરે છત ઉપર ઇગ્લીશ દારૂ હોવાની બાતમી પોલીસને આપેલ હતી.